Meda
From Wikipedia
Meda timor nian (naram sientífiku Phalanger orientalis) sai balada ezemplu ida kapaz tebetebes tamba Meda sira kaer sira nia oan iha kohe ida to sira bele moris mesak. Ema matenek harabat balada hanesan meda iha lubun ida naram marsupial.
Contents |
[edit] Distribuisaun Meda sira iha mundo tomak
Ema matenek sira Hanoi katak meda uluklai mosu iha rai Giné Foun (Nowak, 1999). Tuir sira, meda mosu iha Timor-Leste tinam barak liu ba, wainhira ema préistóriko sira husi Giné foun deskobre nusa Timor. Akontesimento ida nee hanesan akontesimentu iha nusa seluk iha regiaun Austrolásia nian (Nowak, 1999).
[edit] Habitat
Meda timor nian (Phalanger orientalis) moris iha ai laran, no fatim ho ai badak barak (Nowak, 1999), maibe ita bele hetan meda sira iha natar besik ailaran karik tamba iha natar sira bele hetan hahan barbarak (Flannery, 1995).
[edit] Deskrisaun
Hanesan balada sira seluk iha lubun phalangeridae normalmente meda sira todan 2.1 kg, meda inam sira nia todan menus uitoan (Grizmek, 1990). Sira usa nia ikun molik atu tesi no ajuda sa’e husi fatim ida ba fatim seluk. Meda sira nia ikun bele sai boot (liu 30 cm) ka kiik (la kona 25 cm), (Grizmek, 1990). Meda aman nia ikun mutin maibe inam sira mutin ikun rohan deit. Aman nia kulit bain bain kór mahaluk. Inam sira nia kulit bela sai kór kafé. Kulit iha kabum bele sai mutin ka mahaluk naroman (Nowak, 1999). Iha Aman sira it abele hetan glândula ida iha hirus-matan (Flannery, 1995). Sira nia liman-fuan hotu hotu la hanesan, balu sai boot balu kiik. Liman-fuan hotu hotu iha liman kukun boot.Ita bele hetan susuk haat iha meda inam sira nia kohe nia laran (Nowak, 1999). Sira hotu hotu iha matan boot no nehan kanino sira naruk Sira uza sira nia nehan atu tetak hahan (Flannery, 1995).
[edit] Hahán
Sira gosta han ai tahan, ai-fuan, fini no ai-funan (Grizmek, 1990; Flannery 1995).
Referénsia
- Flannery, T. (1995). Mammal of the South-West Pacific and Moluccan Islands. Chatswood, NSW: Reed Books as a part of Reed Books Australia.
- Grizmek's Encyclopedia of Mammals (1990). Volume 1. New York, NY: McGraw-Hill Publishing Company
- Nowak, R. (1999). Walker's Mammals of the World, 6th edition. Volume 1. Baltimore, MD: The Johns Hopkins University Press.